Loong 9|冼靖峰對見面會突延期感無助:唔想去搵個原因到底係咩
男團「Loong 9」原訂日前(28日)於香港舉行見面會,但前一天主辦卻突然宣布因「不可抗力」的原因而把見面會延期,立即引起不少粉絲不滿,認為主辦不應該前一天才公布。今日(30日)其中一位成員冼靖峰(Archie)出席活動後接受《香港01》訪問時對見面會取消表示不開心:「我都有問過,但未有一個答覆,喺呢一刻我作為其中一個團員,我都唔想去搵個原因到底係咩,我淨係想快啲可以舉辦到下一次嘅見面會,盡快畀番一個好嘅交代畀粉絲。」
Archie對於活動被取消感到不開心,他表示有與成員溝通,知道成員都很不開心:「因為我哋prepare咗一啲表演,我哋好想呈現畀觀眾睇,亦都係成團之後嘅第一次見面會,我哋好想去呈現最好嘅一面,或者好新嘅supprise去畀觀眾。」Archie對於知道有不少粉絲特地安排時間到香港與他們見面都感到抱歉,他說到自己也希望把最好一面給大家看。
Archie亦有提到:「但更深刻嘅體會係粉絲嘅努力,因為我哋其實係舞台上面作為表演者,我哋可能都係唱同一首歌,譬如好似《Shining》咁樣,我哋跳過好多次,係唔同場合都跳過,但我哋永遠都唔會知道台下嘅觀眾係第幾次睇你。可能佢第一次睇你,可能佢為咗見你一面而去取消晒佢本身嘅行程,或者佢調動晒佢嘅行程甚至放棄咗佢本身可以去玩嘅機會,就係為咗睇你表演,我哋永遠都唔會知道嗰次表演對於佢嚟講個意義係幾大。」Archie表示每一次的表演都很重要,不論自己表演過多場次,對於有些人來說可能是第一次,也可能是經歷很多才看到,所以很珍惜每一次表演的機會。
Archie被問到知道見面會延期後有沒有與團員聯繫,他即表示有:「我哋嗰日知道呢個消息係同大家同步知道,即係嗰個post出嚟話取消嘅時候,我哋都係嗰刻先知。我哋都好驚訝,我哋係個group度都好唔開心,我哋都有傾就係咁啲表演點算呢,我哋prepare咗好想畀大家知!唔開心一定有,但係反而我一定會諗就係向前看就係點樣可以盡快見到大家。」至於見面會會延到什麼時候才重開,Archie則表示暫時未有正式的日子,因為有很多東西需要配合,所以還是要等官方公布。
有不少的粉絲對太遲才公布這個點十分憤怒,對於此Archie又會怎樣安慰粉絲,他覺得有點無助:「我哋12個做啲咩都唔及及早舉辦一個真正嘅見面會嚟得好。」他亦知道不同的成員都在不同的平台安慰一下粉絲,甚至向粉絲們致歉,希望盡快把他們為粉絲準備的舞台可以盡快呈現。